text: নাইজারে সন্ত্রাসী হামলায় নিহতের সংখ্যা বেড়েছে | News24 TV | Twenty-Four Hour Bangladeshi News Channel
  নাইজারে সন্ত্রাসী হামলায় নিহতের সংখ্যা বেড়েছে
  ৪ জানুয়ারি, ২০২১ ১৭:৫০ ৪৮ প্রিন্ট করুন
  আফ্রিকার দেশ নাইজারের পশ্চিমাঞ্চলীয় এলাকায় দুটি গ্রামে সন্ত্রাসী হামলায় নিহতদের সংখ্যা বেড়ে ১শ জনে দাঁড়িয়েছে। সন্ত্রাসী এই হামলার নিন্দা জানিয়েছে তুরস্ক। ক্রমাগত সংঘাতের কারণে দেশটি ব্যাপক নিরাপত্তা সংকটের মুখে।
  শুধু নাইজারে নয়, একের পর এক সন্ত্রাসী হামলা, আর জঘন্য হত্যাকাণ্ডে হুমকির মুখে পশ্চিম আফ্রিকার জনজীবন। অঞ্চলটিতে ব্যাপকভাবে খুঁটি গেড়ে বসছে সন্ত্রাসবাদের আস্তানা।
  আফ্রিকার দেশ নাইজারের দুটি গ্রামে শনিবার হামলা চালায় জঙ্গিরা। প্রাথমিকভাবে ৭৯ জনকে হত্যার কথা জানানো হলেও রোববার দেশটির প্রধানমন্ত্রী ব্রিগি রাফিনি নিহতের সংখ্যা ১শ জন বলে জানিয়েছেন। তবে এই হামলায় কারা জড়িত এ বিষয়ে কোনো মন্তব্য করেননি তিনি।
  সন্ত্রাসী হামলার শিকার গ্রাম দুটি টিলাবেরি অঞ্চলে অবস্থিত। এ অঞ্চল ২০১৭ সাল থেকে সন্ত্রাসী গোষ্ঠীর হামলায় আক্রান্ত হচ্ছে। অব্যাহত হামলার কারণে অঞ্চলটিতে জরুরি অবস্থা জারি করা হয়েছিল। জঘন্য এ সন্ত্রাসী হামলার নিন্দা জানিয়ে দেশটির সরকারের প্রতি সহমর্মিতা প্রকাশ করেছে তুরস্ক।
  আরও পড়ুন: ঠান্ডার মাঝেই দিল্লিতে ভারী বৃষ্টি
  সাম্প্রতিক সময়ে এইসব হামলার সঙ্গে বেশিরভাগ জঙ্গি সংগঠন বোকো হারাম জড়িত। শুধু নাইজারে নয়, নাইজেরিয়া, বুরকিনা ফাসো, মালিসহ প্রতিবেশী দেশগুলোতে সন্ত্রাস ও ভীতির অপর নাম বোকো হারাম।
  প্রায় এক দশক ধরে তারা পশ্চিম আফ্রিকার এই দেশগুলিতে প্রতিনিয়ত হত্যাকাণ্ড, অপহরণসহ নানা রকম অপরাধ কার্যক্রম অব্যাহত রেখেছে। এমনকি যারাই তাদের মতাদর্শ সমর্থন থেকে বিরত থাকছে তাদেরই হত্যা করছে এই জঙ্গি গোষ্ঠী।